Diari Oficial de la Generalitat Valenciana


Sumari del DOGV 6533, del 01-06-2011 (2011/5316)

Notificació de la sentència dictada en el judici ordinari número 513/2007.
--------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5316


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 513/2007. [2011/5316]  
Assumpte civil 000513/2007  
Part demandant: Federació Nacional de Cafeters de Colòmbia.  
  
Part demandada: Cafés Ballita, SL.  
Sobre: propietat industrial.  
En el judici a què es fa referència s'ha dictat la Sentència número 262/2010 de data 6 de maig de 2010, que té el text que, literalment, és com segueix:  
«Dispositiva  
Desestime la demanda reconvencional interposada per Cafés Ballita, SL, contra Federació Nacional de Cafeters de Colòmbia.  
  
Estime de forma parcial la demanda interposada per Federació Nacional de Cafeters de Colòmbia contra Cafés Ballita, SL, i declare:  
  
a) Que l'actuació de Cafés Ballita, SL, per haver comercialitzat café utilitzant-hi la marca comunitària número 405476900 Café de Colombia (FIG), constitueix una infracció dels drets de l'actora.  
b) Que la comercialització per Cafés Ballita, SL, de café envasat amb falses indicacions sobre l'origen colombià del producte constitueix un acte de competència deslleial.  
I condemne la demandada:  
a) A sotmetre's a les anteriors declaracions.  
b) A cessar en qualsevol classe d'ús de la marca comunitària número 369673994 Café de Colombia (FIG), i a abstindre's d'ara en avant a utilitzar-la.  
c) A retirar del tràfic econòmic els productes, embalatges, embolcalls, material publicitari, etiquetes o altres documents en què s'haja materialitzat la violació del dret de marca, i la destrucció d'aquests, en els termes de l'apartat 16 d'aquesta resolució.  
d) A cessar en la comercialització de café l'origen del qual no siga íntegrament colombià, utilitzant signes o expressions que indiquen aquest origen.  
e) A retirar del mercat qualssevol productes, embalatges i publicitat on s'utilitzen signes o expressions indicatives d'origen colombià del café i que no incloguen íntegrament café d'aquest país.  
  
f) A indemnitzar l'actora pels danys i perjudicis en la suma de 12.429,69 euros i l'1 per cent de la xifra de negocis dels comptes anuals de Cafés Ballita, SL, dels anys 2005, 2006 i 2007, fins que s'acredite el cessament que es fixarà en la fase d'execució de sentència.  
g) A publicar la dispositiva de la sentència en un anunci que haurà de tindre unes dimensions de 12 x 12 centímetres i publicar-se en una pàgina parell, una sola vegada, en dos periòdics de Cantàbria o de tirada nacional amb edició en aquesta regió.  
Les costes derivades de la demanda s'imposen a la demandada i les de la demanda reconvencional a l'actor reconvencional, amb declaració expressa de temeritat.  
Notifiqueu aquesta resolució a les parts que s'han personat, i feu-los saber que no és ferma, i que s'hi pot interposar un recurs d'apel·lació que s'ha de preparar davant d'aquest Jutjat, dins del termini de cinc dies, per al Tribunal de Marca Comunitària, dins del termini de cinc dies des que es notifique.  
Contra aquesta sentència es pot interposar un recurs d'apel·lació, que cal preparar davant d'aquest Jutjat dins del termini de cinc dies per ser posteriors a la interlocutòria de l'article 98 de la Llei Concursal (art. 197.4 LC).  
Per a l'apel·lació caldrà constituir un dipòsit previ de la suma de 50 euros, que haurà d'ingressar en el compte de dipòsits i consignacions d'aquest Jutjat obert al grup Banesto, consignant com a «Codi» «02» i com a «Concepte» «Pagament recurs d'apel·lació", i sense aquests requisits no s'admetrà el recurs (articles 451 i 452 de la LEC i disposició addicional quinzena de la LOPJ afegida per la LO 1/2009, de 3 de novembre).  
Aquesta és la meua sentència, que jutjant definitivament pronuncie, mane i firme.  
Publicitat. A la sentència anterior es va donar la publicitat permesa per les lleis. En done fe».  
Atés que es desconeix el domicili o la residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana (DOCV) per a portar a efecte la diligència de notificació de sentència número 262/2010.  
  
Alacant, 10 de maig de 2010.- La secretària judicial: Amparo Prieto Trenco.